10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 112 της 5/15 Φεβρ. 1963 (ΦΕΚ Α΄ 21) Περί κυρώσεως του Κανονισμού Σπογγαλιείας. Έχοντες υπ’ όψιν: 1.Τας διατάξεις των άρθρων 16, 22, 24, 27, 38, 45, 46 και 58 του Κωδικοποιουμένου Νόμου 3794/1957 «περί σπογγαλιείας». 2.Το άρθρον 2 του Ν. 3141/1955 «περί συστάσεως παρά τω ΥΕΝ Συμβουλίου Εμπορικού Ναυτικού». 3.Την υπ’ αριθ. 16/5-10-1962 γνωμοδότησιν του Συμβουλίου Εμπορικού Ναυτικού. 4.Την υπ’ αριθ. 748/1962 γνωμοδότησιν του Συμβουλίου Επικρατείας. Προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν. Άρθρον Μόνον Κυρούται ο προσηρτημένος τω παρόντι Β.Δ. Κανονισμός Σπογγαλιείας. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. ΚΑΝΟΝΙΣΜΟΣ ΣΠΟΓΓ ΑΛΙΕΙΑΣ Έκτασις εφαρμογής Κανονισμού. Υπό των διατάξεων του παρόντος Κανονισμού διέπεται η δια σπογγαλιευτικών πλοίων, οιουδήποτε τύπου και εθνικότητος διενεργουμένη εντός των Ελληνικών χωρικών υδάτων σπογγαλιεία, η υπό Ελληνικών σπογγαλιευτικών πλοίων οπουδήποτε της ανοικτής θαλάσσης ασκουμένη σπογγαλιεία ως και η υπό Ελληνικών σπογγαλιευτικών πλοίων εντός των χωρικών υδάτων ξένων Επικρατειών ασκουμένη τοιαύτη εφ’ όσον κατά την τελευταίαν περίπτωσιν δεν υφίστανται ειδικοί των Επικρατειών τούτων κανονισμοί, είτε έτεραι διατάξεις αντικείμενοι εις τας διατάξεις του παρόντος και υποχρεωτικώς εφαρμοζόμεναι εντός των χωρικών αυτών υδάτων. ΜΕΡΟΣ ΠΡΩΤΟΝ Σπογγαλιεία δια παροχής αέρος εκ της επιφανείας. ΚΕΦΑΛΑΙΟΝ Α΄ 